BOŽJI PASTIR

Malo dijete rodilo se,

Franjo mu je bilo ime.

Ni slutili nisu

Kako ponosit će se njime.

Moleći Boga

U domu trošnom svome,

Gospe draga, dobi želju

Da posveti život Sinu Tvome.

Vrijeme ide,

Dječak raste,

A ljubav u njemu ista,

Želi slijediti dragoga nam Krista.

Kad momčić postade,

Velika odluka pada:

,,Želim slijediti svetog Franju

I biti dio njegovog stada.“

Habit smeđi,

Pasić oko struka,

Novo ime Didak

Posta dika cijelog puka.

Škrta zemlja Hercegova

Ne htje puku dobra dati.

Ratno stanje tek što prođe,

Zajauka jadna mati.

Puno usta, a sva gladna,

Kore kruha ni za lijeka.

Bože dragi,

Što te ljude sada čeka?

Mladi fratar,

Uvidjevši teško stanje,

Krenu pomoć puku jadnom

Opravdavši svoje sveto zvanje.

Djecu malu

Skupi oko svoje halje

I uz blagoslov roditelja

Spozna kako dalje.

Krenu s djecom

Put zemlje Slavonije,

Koja svoja vrata

Širom otvorila je.

Ostadoše uplakane majke,

Al´ izlaza drugog nije.

Bolje djeca da ostanu živa,

Nego da ih glad pobije.

Mladi Didak davao im snagu,

Vjeru u bolje sutra.

Glad će proći,

A djeca će kući doći.

Tako i bijaše,

Djeca u Slavoniji odrastoše.

Neka su se vratila,

A neka tamo i ostala.

Hvala tebi, Didače dragi,

Što posluša Isusov glas,

Jer tko zna,

Da nije bilo tebe, bi li bilo nas.